钦定古今图书集成/明伦汇编/官常典/第575卷 > 斡罗思
## 钦定古今图书集成/明伦汇编/官常典/第575卷 > 斡罗思

按《元史》本传：“斡罗思，康里氏。曾祖哈失伯要，国初款
附，为庄圣太后宫牧官。祖海都，从宪宗征钓鱼山，殁
于阵。父明里帖木儿，世祖时为必阇赤，后为太府少
监。斡罗思，至元十九年为内府必阇赤，二十一年拜
监察御史，迁云南行省理问，领云南王府事。后以忤
桑哥被谮，籍其家，唯金玉带各一，黄金五十两，皆上”
所赐者，乃以公用系官孳畜，加之罪。帝曰：“口腹之事，
其寝之。”二十六年，置八番罗甸宣慰司，进嘉议大夫、
宣慰使。时诸蛮叛服不常，斡罗思平之，乃立安抚等
司以守焉。二十八年，平杨都要等。九月，进中奉大夫，
锡虎符。明年，为八番顺元等处宣慰使都元帅，赐三
珠虎符。大德六年，授通奉大夫、罗罗思宣慰使，兼管
军万户，进正奉大夫。武宗立，召还。授资善大夫、中书
左丞，领武卫亲军都指挥使、大都屯田府事。寻进荣
禄大夫、中书右丞，兼翰林国史承旨，仍领武卫屯田。
屡奉旨赐赀产第宅，固辞。迁四川行省平章政事。至
大二年，召还，以瘴疠卧病不起。皇庆二年卒，年五十
有六。赠光禄大夫、益国公子博罗《普化》。